Koomn-Woastn

Koomn-Woastn (Frans: Comines-Warneton, Nederlands: Komen-Waasten) is e stad en faciliteytngemeênte in de provinsje Henegouwn. De stad telt en dikke 17.000 inweuners. Ze vormt en excloave van de provinsje Enegouwn tusschn West-Vloandern en de grenze me Vrankryk. Vo 't officieel vasteleggn van de Belgische toalgrenze in 1963 ôordigde 't by de provinsje West-Vloandern, juuste lyk Moeschroen. Tersedert es de stad, die ol vanof den neegntiendn êeuwe vree verfranst wos, bikkans hillegansn franstoalig gekommn: mo en 7 à 8 percent van d'inweuners kout nu nog Vlams.

 Dêelgemêentn 
De fuuzjegemêente Koomn-Woastn bestoat uut de dêelgemêentn Outem (Houthem), Koomn (Comines), Neerwoastn (Bas-Warneton), Ploegsteirt (Ploegsteert) en Woastn (Warneton). Vodder van de reste ligt in't nôordn vande dêelgemêente Koomn nog de prochie Ten Brieln, die van Koomn geschee'n es deur den N58. Ip't groundgebied van Ploegsteirt ligt hillegansn in 't zuudn, ip de Fransche grenze, 't gehucht 'n Bizee, dat aansluut ip de bebouwienge van de Franschn stad Ermentiers.

 #  Noame  Ippervlakte  Bevolkienge (1999)I (VI)  Koomn- Koomn- Ten Brieln         II  Outem      III  Neerwoastn      IV  Woastn      V (VII) Ploegsteirt- Ploegsteirt- 'n Bizee     
De gemêente Koomn-Woastn grenst deur zyn uutgestrektheid an e grôot antal landelyke dorptjes en gemêentn in België en Vrankryk:
a. Nieuwkerke (gemêente Euvelland)
b. Wulvergem (gemêente Euvelland)
c. Wytschoate (gemêente Euvelland)
d. Mêesn (stad Mêesn)
e. Ollebeke (stad Yper)
f. Zandvôorde (gemêente Zunnebeke)
g. Wervik (stad Wervik)
h. Koomn-Frans (Comines, Vrankryk)
i. Zuud-Woastn (Warneton, Vrankryk)
j. Deulemounde (Deûlémont, Vrankryk)
k. Verlegem (Frelinghien, Vrankryk)
l. Opline (Houplines, Vrankryk)
m. Ermentiers (Armentières, Vrankryk)
n. Niepkerke (Nieppe, Vrankryk)

Categorie:Stad in Enegouwn